CELEX: 62009CA0250
Language: mt
Date: 2010-11-18 00:00:00
Title: Kawżi magħquda C-250/09 u C-268/09: Sentenza tal-Qorti tal-Ġustizzja (It-Tieni Awla) tat- 18 ta’ Novembru 2010 (talbiet għal deċiżjoni preliminari mressqa mir-Rayonen sad Plovdiv — il-Bulgarija) — Vasil Ivanov Georgiev vs Tehnicheski universitet — Sofia, filial Plovdiv ( Direttiva 2000/78/KE — Artikolu 6(1) — Projbizzjoni ta’ diskriminazzjoni bbażata fuq l-età — Professuri universitarji — Dispożizzjoni nazzjonali li tipprovdi għall-konklużjoni ta’ kuntratti ta’ xogħol għal żmien determinat lil hinn minn 65 sena — Irtirar obbligatorju mat-68 sena — Ġustifikazzjoni għal trattament differenti fuq bażi ta’ età )

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/12
            
         Sentenza tal-Qorti tal-Ġustizzja (It-Tieni Awla) tat-18 ta’ Novembru 2010 (talbiet għal deċiżjoni preliminari mressqa mir-Rayonen sad Plovdiv — il-Bulgarija) — Vasil Ivanov Georgiev vs Tehnicheski universitet — Sofia, filial Plovdiv
   (Kawżi magħquda C-250/09 u C-268/09) (1)
   
   (Direttiva 2000/78/KE - Artikolu 6(1) - Projbizzjoni ta’ diskriminazzjoni bbażata fuq l-età - Professuri universitarji - Dispożizzjoni nazzjonali li tipprovdi għall-konklużjoni ta’ kuntratti ta’ xogħol għal żmien determinat lil hinn minn 65 sena - Irtirar obbligatorju mat-68 sena - Ġustifikazzjoni għal trattament differenti fuq bażi ta’ età)
   2011/C 13/19
   Lingwa tal-kawża: il-Bulgaru
   
      Qorti tar-rinviju
   
   Rayonen sad Plovdiv
   
      Partijiet fil-kawża prinċipali
   
   
      Rikorrent: Vasil Ivanov Georgiev
   
      Konvenut: Tehnicheski universitet — Sofia, filial Plovdiv
   
      Suġġett
   
   Talba għal deċiżjoni preliminari — Rayonen sad Plovdiv — Interpretazzjoni tal-Artikolu 6(1) tad-Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79) — Liġi nazzjonali li tippermetti lill-professuri universitarji li jkunu għalqu l-65 sena li jikkonkludu biss kuntratt ta’ xogħol għal żmien determinat — Liġi nazzjonali li tistabbilixxi l-età definittiva tal-irtirar għall-professuri universitarji għal 68 sena — Ġustifikazzjoni għal trattament differenti fuq bażi ta’ età
   
      Dispożittiv
   
   Id-Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, b’mod partikolari, l-Artikolu 6(1) tagħha, għandha tiġi interpretata fis-sens li ma tipprekludix leġiżlazzjoni nazzjonali, bħal dik fil-kawża prinċipali, li tipprovdi għall-irtirar obbligatorju tal-professuri universitarji li jkunu għalqu t-68 sena u li dawn tal-aħħar ikomplu bl-attività tagħhom lil hinn minn 65 sena biss permezz ta’ kuntratti għal żmien determinat ta’ sena li ma jistgħux jiġġeddu iktar minn darbtejn, sakemm din il-leġiżlazzjoni jkollha għan leġittimu marbut, b’mod partikolari, mal-politika tal-impjieg u tas-suq tax xogħol, bħalma huwa t-twaqqif ta’ tagħlim ta’ kwalità u l-aħjar tqassim tal-postijiet ta’ professuri bejn il-ġenerazzjonijiet, u sakemm tippermetti li jintlaħaq dan l-għan b’mezzi xierqa u neċessarji. Hija l-qorti nazzjonali li għandha tivverifika jekk dawn il-kundizzjonijiet humiex sodisfatti.
   Fir-rigward ta’ kawża bejn korp pubbliku u individwu, fil-każ fejn il-leġiżlazzjoni nazzjonali, bħal dik inkwistjoni fil-kawża prinċipali, ma tissodisfax ir-rekwiżiti msemmija fl-Artikolu 6(1) tad-Direttiva 2000/78, il-qorti nazzjonali ma għandhiex tapplika din il-leġiżlazzjoni.
   
      (1)  ĠU C 220, 12.09.2009.